Toppen af toppen
Hvis man prioriterer beliggenhed og en tagterrasse med udsigt, som vi gør, er det svært at finde noget lige så godt og formodentlig umuligt at finde noget bedre.
Beliggenheden er i centrum af centrum, med gåafstand til næsten alle seværdigheder og midt i et kolossalt udbud af barer, cafeer og restauranter.
At nyde livet på terrassen, i højde med byens tage (og kirketårne), er et privilegium som man egentlig burde betale langt mere for.
Lejligheden selv er hyggelig og særdeles velegnet for to.
Anne og Axel Moos, Tommerup, Danmark